JayJayThrowThrow/commonwealth-wiki-mix huggingface dataset:
සුගලා දේවිය

ක්‍රි.ව. 12වන සියවසේ දක්කිණදේශයේ සහ රුහුනේ රජ කල මාණභරණ රජ ගේ මව සුගලා දේවිය වේ. රණකාමී වීර කතක් ලෙස සැලකේ.

දළදා වහන්සේ සහ පාත්‍රා ධාතූන් වහන්සේ ආරක්‍ෂාකොට පුතුවූ මාණාභරණ රජ වෙත භාරදී ඇත. මාණභරණ රජගේ මරණින් පසු රජරට රජකල පළමුවන පරාක්‍රමබාහු රජ රුහුණ ආක්‍රමණය කර සුගලා දේවිය ජීවග්‍රහයෙන් අල්වා දළදා වහන්සේ සහ පාත්‍රා ධාතූන් වහන්සේ තම භාරට ගෙන ඇත.

පසුව එතුමිය පොළොන්නරුවට රැගෙනගොස් එහි ජීවත් විමට සැලැස්සු අතර එතුමියගේ මරණින් පසු එතුමියගේ දේහය ගෞරව සහිතව පොළොන්නරුව මීවත්පුර ගම්මානයේ විශාල ගල් පර්වතයක් මත තිබූ ගල් ගුහාවක තැන්පත් කල බව ජනප්‍රවාදයේ සඳහන්ය.
මතබේදාත්මක

ක්‍රි.ව.2013 වසරේ ඔක්තෝබර් මාසයේදී පිරිසක් විසින් ගල් කොරියක මුවාවෙන් මීවත්පුර පිහිටි පර්වතයක් පුපුරවා එතුමියගේ දේහය තිබූ තැනින් ඉවත්කොට ආභරණ සොරකම් කොට දේහය පුළුස්සා දැමිමට කටයුතු කල බවට විවිධ අංශ මගින් චෝදනා එල්ල විය. කෙසේ නමුදු පුරාවිද්‍යාඥයින් විසින් මෙම චෝදනා පදනම් විරහිත බවට මත පළ කරන ලදී.
මේවාද බලන්න

* පළමුවන පරාක්‍රමබාහු රජ
* රුහුණු රාජධානිය
මූලශ්‍ර


බාහිර සබැඳි

* sundaytimes
* queen-sugala
ඊජිප්තුවේ ජනාධිපතිවරයා

ඊජිප්තු අරාබි ජනරජයේ ජනාධිපති () යනු, ඊජිප්තුවේ රාජ්‍ය නායකයා වෙයි. ඊජිප්තුවේ ආණ්ඩුක්‍රම ව්‍යවස්ථාව ප්‍රකාර, එහි ජනාධිපතිවරයා, සන්නද්ධ හමුදාවන්හී ආඥාපතිවරයා සහ ඊජිප්තියානු රජයේ විධායක අංශයෙහි ප්‍රධානියාද වෙයි. 2013 ජූලි 3 දින සිට මෙම තනතුර හිස්ව පවතියි. මෙම තනතුරු ඉතාමත් මෑතදී දැරූ තැනැත්තා වූයේ, ඊජිප්තුවේ ප්‍රජාතන්ත්‍රවාදී ලෙසින් පත්වූ පළමු ජනාධිපතිවරයාවූ හා ඉහත දිනයේදී ඊජිප්තියානු සන්නද්ධ හමුදාව විසින් බලයෙන් පහ කරන ලද මොහමඩ් මුර්සි විය.
යොම් කිපුර් යුද්ධය

රාමදාන් යුද්ධය, ඔක්තොම්බර් යුද්ධය, 1973 අරාබි ඊශ්‍රායෙල් යුද්ධය, හෝ සතරවන අරාබි–ඊශ්‍රායෙල යුද්ධය ලෙසින්ද හැඳින්වුනු, යොම් කිපුර් යුද්ධය යනු ඊශ්‍රායෙලය සහ ඊජිප්තුව සහ සිරියාව විසින් නායකත්වය සැපයුනු අරාබි රාජ්‍යයන්ගේ සභාගයක් අතර, 1973 ඔක්තොම්බර් 6 සිට 25 දක්වා සටන් වැදුනු සන්නද්ධ ගැටුමකි. දෙපිල අතර සටනෙහි බහුතරය සිදුවූයේ සයිනායි අර්ධද්වීපය සහ ගෝලාන් කඳුකරය යන ප්‍රදේශ තුලදී වූ අතර—මෙම ප්‍රදේශ දෙකම 1967 වසර වන විට ඊශ්‍රායෙලය විසින් අධිවාසිත ප්‍රදේශ විය—සමහරක් සටන් අප්‍රිකානු ඊජිප්තුව සහ උතුරු ඊශ්‍රායෙලය තුල සිදුවිය.
සටහන්
පිරමිඩ් ව්‍යාපාර

thumb|upright=1.3| එක් එක් සාමාජිකයෙක් විසින් නවතම පුද්ගලයන් සයදෙනෙක් බඳවා ගන්නා සම්භාව්‍ය පිරමිඩ ක්‍රමයක පවත්වාගෙන යා නොහැකි ඝාතීය ශ්‍රේණිය. ක්‍රමය පවත්වාගෙන යෑමට නම්, 12වන මට්ටමෙහි සිටින පුද්ගලයන් බිලියන 2.2 විසින් 13වන මට්ටම සඳහා තවත් පුද්ගලයන් බිලියන 13.1 ක් අළුතින් බඳවා ගත යුතු වුවද එය සාක්ෂාත් කර ගැනුමට ලෝක ජනගහනය |ලෝකයෙහි එතරම් පුද්ගලයින් සංඛ්‍යාවක් නොමැත.


පිරමිඩ ක්‍රමයක් යනු, නිත්‍යානුකූල නිෂ්පාදිත අග්‍රස්ථ පාරිභෝගිකයාට විකිනීම වෙතින් මුදල් උපැයීම (හෝ ආයෝජනයන්හී එලයන් ලබාදීමෙන්) වෙනුවට, ප්‍රධාන වශයෙන් ප්‍රතිලාභ (හෝ සේවාවන්) ලබාදීමෙහි පොරොන්දුව මත නව සාමාජිකයන් බඳවාගැනීමෙන් මුදල් උපයන ව්‍යාපාර ආකෘතියකි.

ජාල අළෙවිකරණය හෙවත් පිරමිඩ් ව්‍යාපාර යනු නිෂ්පාදන හෝ සේවා විකිණීම සඳහා විවාදාත්මක හා සමහර විට නීතිවිරෝධී වෙළඳපොළ උපායමාර්ගයකි. මෙහිදී MLM සමාගමේ ආදායම ලැබෙන්නේ සමාගමේ නිෂ්පාදන හෝ සේවා විකිණීම සඳහා වැටුප් නොලබන කම්කරු බලකායකගෙනි. එහෙත් සහභාගිවන්නන්ගේ ඉපැයීම් ලැබෙන්නේ පිරමිඩ හැඩතලයක් ඇති හෝ ද්විමය ප්රතිලාභ කොමිස්සම් පද්ධතියක් තුළිනි.

මෙහිදි පාරිභෝගිකයා එකම අවස්ථාවේදී පාරිභෝගික මෙන්ම වෙළෙදෙකු විම මෙම ක්‍රමයේ සුවිශේෂ දෙයකි.
අනෙකුත් අළෙවිකරණයන්හි මෙම අවස්ථාව සිදු නොවන අතර, මෙම ජාල අළෙවිකරණයේදි පමණක් මෙය සිදුවේ.

මිල දී ගන්න භාණ්ඩය හෝ සේවාව සමග මෙම සංවිධානයන් සමඟ සම්බන්ධවිය හැකි අතර මෙය පාරිභෝගිකයන් මූලික කරගත් සහ භාණ්ඩ මූලීක ව්‍යාපර දැකිය හැක. මෙහිදී පාරිභෝගිකයන් මූලික කරගත් ව්‍යාපාර ආරම්භ කිරීම ඉතා වාසි සහගත වේ.

ජාලීය අලෙවි කරන ව්‍යාපාර සංවිධානයක් තෝරාගැනීමේදී අවම වශයෙන් වසර පහකට වඩා පවතින හොද ව්‍යාපාර සැලැස්මක් සහිත සංවිධානයක් තෝරාගත යුතුය.

එහිදී තත්වයෙන් උසස් නිශ්පාදන හා නිශ්පාදන පාරීභෝගිකයාගේ අභිමතය පරිදි තෝරා ගැනීමේ හැකියාව තිබිය යුතුය.එමෙන්ම එම නිශ්පාදන සදහා ද්විතීය වෙලද පොලක් පැවතිය යුතුය.එනම් එම නිශ්පාදන මිල දී ගන්නා පාරීභෝගිකයාට අවශ්‍යනම් අතිරික්තය නැවත සාමාන්‍ය වෙලද පොලෙහි අලෙවි කිරීමේ හැකියාව තිබිය යුතුය.

භාවිතයේදී ක්ෂය වන නිශ්පාදන සහිත ජාලීය අලෙවිකරණ ආයතනයක් සමග සම්බන්ධ වීමේන් සෑම කාලයකටම වරක් නැවත මිල දී ගැනීමක් පැරණි පාරිබෝගිකයන්ගෙන් සිදු වන බැවින් අලුත් පාරීභෝගිකයින් හදුන්වා දීමට අසීරු කලකදි උවත් ආයතනයේ පැවැත්ම මෙන්ම අලෙවිකරුවන්ගේ අදායම ස්ථාවරව පවතී.
මූලාශ්‍ර

ප්‍රවර්ගය:අලෙවිකරණය
ප්‍රවර්ගය:පිරමිඩ් ව්‍යාපාර
කායික විද්‍යාව හෝ වෛද්‍ය විද්‍යාව සඳහා නොබෙල් ත්‍යාගලාභීහූ

thumb|කායික විද්‍යාව හෝ වෛද්‍ය විද්‍යාව සඳහා නොබෙල් ත්‍යාග පදක්කමෙහි ඉදිරි පස (අභිමුඛය)

කායික විද්‍යාව හෝ වෛද්‍ය විද්‍යාව සඳහා නොබෙල් ත්‍යාගය (), ස්වීඩන කැරොලින්ස්කා ආයතනය විසින් වාර්ෂිකව පිරිනැමෙන්නේ, කායික විද්‍යාවෙහි හෝ වෛද්‍ය විද්‍යාවෙහි විවිධ ක්ෂේත්‍රයන්හී විද්‍යාඥයින්ට හා වෛද්‍ය වෘත්තිකයන්ටය. එය, ඇල්ෆ්‍රඩ් නොබෙල්ගේ (1896 දී මිය ගිය) 1895 අන්තිම කැමති පත්‍රය විසින් පිහිටුවෙනු සහ රසායන විද්‍යාවෙහි, භෞතික විද්‍යාවෙහි, සාහිත්‍යයෙහි , සාමයෙහි, සහ කායික විද්‍යාව හෝ වෛද්‍ය විද්‍යාවෙහි කැපී පෙණෙන දායකත්වයන් සඳහා පිරිනැමෙන, නොබෙල් ත්‍යාග පහෙන් එකකි .
ආශයිකාව (ජීව විද්‍යාව සහ රසායන විද්‍යාව)

thumb|250px|right|ජලීය ද්‍රාවණයක පොස්පොලිපිඩ විසින් තැනුනු ලිපොසෝමයක පටිපාටියක්.
සෛල ජීව විද්‍යාවෙහි, ආශයිකාවක් යනු, සෛලයක් තුල හටගන්නා කුඩා බුබුලක් වන අතර, ඒනිසාම එය ඉන්ද්‍රියිකා වර්ගයකි. ලිපිඩ ද්වස්තරයකින් වටවී ඇති ආශයිකා, ස්වභාවිකව, නිදසුන් වශයෙන් සෛලික අන්තර්ග්‍රාහය තුලදී, තැනිය හැක. විකල්ප වශයෙන්, ඒවා කෘත්‍රිම වශයෙන් තැනිය හැකි අතර, එහිදී ඒවා හැඳින්වෙන්නේ ලිපොසෝම ලෙසිනි. පොස්පොලිපිඩ ද්වස්තර එකක් පමණක් සහිත නම්, ඒවා හැඳින්වෙන්නේ, ඒකආස්තීර්ණ ආශයිකා ලෙසිනි; නොඑසේ නම් ඒවා හැඳින්වෙන්නේ, බහුආස්තීර්ණ ලෙසිනි. ආශයිකා වට කොට ඇති පටලය, ප්ලාස්මා පටලයට සමාන කම් දක්වන අතර, ප්ලාස්මා පටලය සමග විලීන වන ආශයිකා විසින් එහි අන්තර්ගතයන් සෛලයෙන් පිටත මුදා හැරිය හැක. සෛලය තුල ඇති අනෙකුත් ඉන්ද්‍රියිකා සමගින්ද ආශයිකා වලට විලීන විය හැක.

අාශයිකා විසින් විවිධ කෘත්‍යයන් රැසක් ඉටු කෙරෙයි. සෛලසොලය වෙතින් එය වෙන්ව පවතින හෙයින්, ආශයිකාවේ අභ්‍යන්තරය, සෛලසොලික වටපිටාවට වෙනස් ලෙසින් පැවතිය හැකිය.

ප්‍රවර්ගය:ජීව විද්‍යාව
ප්‍රවර්ගය:සෛල
ප්‍රවර්ගය:සෛල ජීව විද්‍යාව
ප්‍රවර්ගය:රසායන විද්‍යාව
ජේම්ස් රොත්මෙන්

ජේම්ස් ඊ. රොත්මෙන් (උපත නොවැම්බර් 3, 1950) යනු, යේල් විශ්වවිද්‍යාලයයේ ජීව-වෛද්‍ය විද්‍යාවන් පිළිබඳ ෆර්ගස් එෆ්. වොලස් මහාචාර්යවරයා, යේල් වෛද්‍ය විද්‍යාංශයෙහි සෛල ජීව විද්‍යා අධ්‍යනාංශයෙහි ප්‍රධානි සහ, යේල් වෙස්ට් මණ්ඩපයෙහි නැනෝ ජීව විද්‍යා ආයතනයෙහි අධ්‍යක්ෂකද වෙයි. ආශයිකා ප්‍රවාහනය පිළිබඳ ඔහුගේ කෘත්‍යයන් වෙනුවෙන් රොත්මෙන් වෙත ( රැන්ඩි ෂෙක්මන් සහ තෝමස් සී. සූඩ්හෝෆ් සමග හවුලේ), 2013 කායික විද්‍යාව හෝ වෛද්‍ය විද්‍යාව සඳහා නොබෙල් ත්‍යාගය පිරිනැමුණි.
ආශ්‍රිත
මූර්ජනය

මූර්ජනය යනු සම්ප්‍රේශණය කල හැකි ආවර්ථික තරංගයක ගති ලක්ශණ එකක් හෝ කීපයක් සම්ප්‍රේශණය කල යුතු තරංගයේ ගති ලක්ශණ වලට අනුකූලව වෙනස් කිරීමේ ක්‍රියාවලියයි. මෙහි සම්ප්‍රේශණය කල හැකි තරංගය වාහක තරංගය ලෙසද, මූර්ජන ක්‍රියාවලියෙන් පසු බිහි වන තරංගය සම්ප්‍රේශක තරංගය ලෙසද හඳුන්වනු ලබයි. මෙම ක්‍රියාවලිය සිදු කිරීමේ පරමාර්ථය වනුයේ වාහක තරංගය සතු එහෙත් ප්‍රයෝජනවත් තරංගය සතු නොවන ලක්ශණ උපයෝගී කර ගනිමින් සංනිවේදන ක්‍රියාවලිය සිදු කිරීමයි. නිදසුනක් ලෙස ගුවන් විදුලි සම්ප්‍රේශණ ක්‍රියාවලිය සැලකිය හැකිය. සාමාන්‍ය ශබ්දය පැතිරෙන්නේ මීටර් කීපයක දුරකට පමණි. ඊට වඩා වැඩි දුරකට තොරතුරු යැවීමට නම් වෙනත් දෙයක උපකාරයක් ගැනීමට සිදු වෙයි. ගුවන් විදුලි සම්ප්‍රේශණයේදී භාවිතා වන දෙය නම් රේඩියෝ සංඛ්‍යාත විද්‍යුත් චුම්භක තරංගයකි. මෙහිදී විද්‍යුත් චුම්භක තරංගයේ වැඩි දුරකට නොනැසී ගමන් කිරීමේ හැකියාව එය ‍තෝරා ගැනීමට හේතුව විය. විද්‍යුත් චුම්භක තරංගවලට අමතරව ආලෝක තරංග (ප්‍රකාශ තන්තු සන්නිවේදනය), අධි සංඛ්‍යාත විද්‍යුත් තරංග ආදියද සංනිවේදන ක්‍රියාවලියන්හීදී භාවිතා කරනු ලබයි. මූර්ජන ක්‍රියාවලිය සිදුවන එකිනෙකට වෙනස් ආකාර ගනනාවකි.

මෙසේ යම් ආකාරයකින් මූර්ජනය කර යැවූ තරංගයකින් වැදගත් තොරතුර හෝ දත්තය නැවත පෙරා ගැනීමේ ක්‍රියාවලිය විමූර්ජනය ලෙස හැඳින්වේ. මෙහිදී, මූර්ජනයේ ප්‍රතිවිරුද්ධ ක්‍රියාවලිය විද්‍යුත් පරිපථ මගින් කරවීමෙන් ලබා ගනී. මූර්ජනය සිදුකරන උපාංගය හෝ පරිපථ කොටස මූර්ජකය ලෙස හැඳුන්වෙන අතර විමූර්ජනය සිදු කරන පරිපථ කොටස හෝ උපාංගය විමූර්ජකය ලෙස හැඳින්වේ.
ප්‍රතිසම මූර්ජන ආකාර

ප්‍රතිසම ප්‍රදාන සංඥාවක් ප්‍රතිසම වාහක තරංගයක මූරජනය කිරීමේ ක්‍රියාවලිය ප්‍රතිසම මූර්ජනය (Analog Modulation) ලෙස හැඳින්වේ. ප්‍රතිසම මූර්ජන ආකාරද මූර්ජන ක්‍රියාවලියේදී වාහක සංඥාවට සිදු කරන වෙනස්කම් අනුව මෙසේ වර්ගීකරණය කල හැකිය.
thumb|right|200px|ප්‍රදාන සංඥාව අනුව විස්තාර මූර්ජනයේදී විස්තාරයත්, සංඛ්‍යාත මූර්ජනයේදී සංඛ්‍යාතයත් වෙනස් වන ආකාරය.|alt=Animation of audio, AM and FM signals
*විස්තාර මූර්ජනය(AM)
ප්‍රතිසම ප්‍රදාන සංඥාවට අනුව වාහක තරංගයේ විස්තාරය වෙනස් කිරීමේ මූර්ජන ආකාරය විස්තාර මූර්ජනය (Amplitude Modulation) ලෙස හඳුන්වනු ලැබේ.
*සංඛ්‍යාත මූර්ජනය(FM)
ප්‍රතිසම ප්‍රදාන සංඥාවට අනුව වාහක තරංගයේ සංඛ්‍යාතය වෙනස් කිරීමේ මූර්ජන ආකාරය සංඛ්‍යාත මූර්ජනය (Frequency Modulation) ලෙස හඳුන්වනු ලැබේ.
*කලා මූර්ජනය(PM)
ප්‍රතිසම ප්‍රදාන සංඥාවට අනුව වාහක තරංගයේ කලාව වෙනස් කිරීමේ මූර්ජන ආකාරය කලා මූර්ජනය (Phase Modulation) ලෙස හඳුන්වනු ලැබේ.
සංඛ්‍යාංක මූර්ජන ආකාර

වර්තමාන තොරතුරු තාක්ෂණික දියුනුවත් සමඟ සංඛ්‍යාංක මූර්ජන ආකාර ඉතා සුලභව භාවිතා වේ. තොරතුරු වල නිවරද්‍යතාවය සාපේක්ශව ඉතා ඉහල වීම මෙම මූර්ජන ආකාරය ප්‍රචලිත වීමට බලපෑ ප්‍රධාන හේතුවයි. සංඛ්‍යාංක මූර්ජනයේදී සිදු වන්නේ, සංඛ්‍යාංක ආකාරයෙන් පවතින ප්‍රදාන තරංගය ප්‍රතිසම ආකාරයෙන් පවතින තරංගයක් සමඟ මූර්ජනය කිරීමයි. මෙහි මූර්ජනයේදී සිදු වන ක්‍රියාවලිය සංඛ්‍යාංක සිට ප්‍රතිසම පරිවර්ථනයක් වන අතර විමූර්ජනය ප්‍රතිසම සිට සංඛ්‍යාංක පරිවර්ථනයක් වේ. සංඛ්‍යාංක මූර්ජනයේ මූලික ආකාර මඟින් එහි සංකීර්ණ ආකාර ගොඩ නඟා ඇත.
සංඛ්‍යාංක මූර්ජනයේ මූලික ආකාර

*විස්තාර තැත්මාරු යාතනය (ASK)

*සංඛ්‍යාත තැත්මාරු යාතනය (FSK)

*කලා තැත්මාරු යාතනය (PSK)

*චතුර්ථාකාර විස්ථාර මූර්ජනය (QAM)
චීන සමූහාණ්ඩුවේ ජාතික දිනය

දහයේ දෙකෙහි දිනය හෝ දහයේ දෙවන දිනය ලෙසින්ද හැඳින්වෙන
චීන සමූහාණ්ඩුවේ ජාතික දිනය යනු, චීන සමූහාණ්ඩුවේ (ROC) ජාතික දිනය වෙයි. චීනයේ චිං රාජ වංශයේ බිඳ වැටීමට හා 1912 ජනවාරි 1 දිනදී, චීන සමූහාණ්ඩුව පිහිටුවීමට හේතු පාදක වූ, 1911 ඔක්තොම්බර් 10 දිනදී ඇරඹුනු වූ චං කැරැල්ල එදිනදී අනුස්මරණය කෙරෙයි.

චීන සිවිල් යුද්ධයේ ප්‍රතිඵලයක් වශයෙන්, ප්‍රධාන භූමි ප්‍රදේශයේ බලය අහිමි වූ චීන සමූහාණ්ඩුවේ රජය, 1949දී තායිවානය වෙත ස්ථානගත විය. ජාතික දිනය වර්තමානයෙහි ප්‍රධාන වශයෙන් සිහිකරනුයේ තායිවානයේ වන අතර, සමහරක් පාරසමුද්‍ර චීන ජාතිකයන් විසින්ද එය සිදුකෙරෙයි.
ආශ්‍රිත
විස්තාර මූර්ජනය

ආදාන තරංගයේ විස්තාරය අනුව වාහක තරංගයේ විස්තාරය වෙනස් කිරීමේ මූර්ජන ආකාරය විස්තාර මූර්ජනය (AM-Amplitude Modulation)ලෙස හඳුන්වනු ලැබේ.මූර්ජනය ලොවට හඳුන්වා දුන්නේ විස්තාර මූර්ජනය සමගිනි. 1870 අවධියේදී මුල්වරට දුරකතන යොදා ගනිමින් සාර්ථකව පැහැදිලි හඩක් ප්‍රචාරය කර ගැනීමට හැකිවීම මෙම තාක්ෂණයේ සංවර්ධනයට මං පෙත් එලි කලේය. (එහිදී විද්‍යුත් චුම්භක තරංග භාවිතා නොවීය 1870 අවදිය වන විට විද්‍යුත් චුම්භක තරංග මගින් සම්ප්‍රේශණ කිරීම පැවතුනේ ළදරු අවදියකය.) 1915න් පසුව විද්‍යුත් චුම්භක තරංග මගින් ශබ්දය විකාශනය කිරීම ඇරඹුනේ විස්තාර මූර්ජනය යොදා ගනිමිනි. ඉතා පහසුවෙන් මූර්ජනය සහ විමූර්ජනය කල හැකි වීම මෙම ආකාරය වඩාත් ප්‍රචලිත වීමට බලපෑ ප්‍රධාන සාධකයයි. මුල් යුගයේ රේඩියෝ වල භාවිතා වූයේ විස්තාර මූර්ජනයයි. පසුකාලීනව දියුණු වූ රූපවාහිනී විකාශණ සඳහාද විස්තාර මූර්ජනය භාවිතා කෙරිණි. සංඛ්‍යාත මූර්ජනය (FM) හඳුන්වාදීමත් සමඟ එහි හඬ රේඩියෝ විකාශන වලදී ට වඩා ඉතා පැහැදිලි භාවය හේතුවෙන් ඈත් වුවද, තවමත් ලංකාවේ රූපවාහිනී විකාශන කටයුතු සඳහා විස්තාර මූර්ජනය භාවිතා කෙරේ (PAL-B).
බ'මියුඩා ත්‍රිකෝණය

{
"type": "FeatureCollection",
"features": [
{
"type": "Feature",
"properties": {},
"geometry": {
"type": "LineString",
"coordinates": [
[
-81.035156,
26.885058
]
]
}
},
{
"type": "Feature",
"properties": {},
"geometry": {
"type": "LineString",
"coordinates": [
[
-80.859375,
26.856914
]
]
}
}
]
}
බර්මියුඩා ත්‍රිකෝණය යනු අත්ලාන්තික් සාගරයේ පිහිටි ප්‍රෙද්ශයකි.


මෙම යානා වෙනත් පිටසක්වල ලොවක් කරා ගමන් කරන බවට හා මෙම යානාවල මගීන් පිටසක්වල පර්යේෂකයන් සඳහා යොදා ගැනෙන බවට මතයක් ඇත.නමුත් බොහෝ විද්වතුන් අදහස් දක්වා ඇත්තේ මෙම කලාපය තූළ ව්ව්ධ පාරිසරික වෙනස්කම් සිදුවන බවය.මෙහි ප්‍රබල චුම්බක ක්ෂේත්‍රයක් පවතින නිසා සියලු සන්නිවේදන අංගයන් දුර්වල වෙම්න් ඇතිවන කුණාටු තත්වයන් මැද යානා විනාශ වන බවට මතයක් පවතී."Into the Bermuda Triangle" නම් කෘතියේ නව මුද්‍රණයේදී අදාල කතුවරයා වූ ජයන් ක්වාසර් ව්සින් පවසන කරුණු අතර මීතේන් හයිඩ්‍රේටවල බලපෑම පධානය.
මෙමගින් පෘතුවි අභ්‍යන්තර උශ්නත්වය පිට කරයි.
වෘත්තිය

විශේෂිත අධ්‍යාපනයකින් සහ පුහුණුවකින් පසුව සිදුකරන උපදෙස් හා සේවා සැපයීමේ රැකියා වර්ග වෘත්තීන් නමිවේ.
නියාමනය

මුල් අවධියේ පටන් වෘත්තීන් ස්වයං නියාමන සංවිධාන මගින් පාලනය වුනි. වරිතමානයේ මේ සඳහා ආණ්ඩු මැදිහත්වීම ඉහල යමින් පවතී.

වෘත්තීය භාවයේ ප්‍රධාන සංරචක තුනකි.
1. දැනුම
2. කුසලතා
3. හර පද්ධතිය.
මෙම කුළුණු තුන මත පිහිටා වෘත්තීය නිර්මාණය වේ.
වෘත්තීන්
ස්වයං පාලනය
තත්‍වය සහ ගරුත්‍වය
බලය

ප්‍රවර්ගය:වෘත්තීන්
ප්‍රවර්ගය:රැකියා
2 හි වර්ග මූලය

thumb|200px|පාදයක් ඒකක දිගක් වන්නාවූ සෘජුකෝණි ත්‍රි‍කෝණය| සෘජුකෝණි ත්‍රි‍කෝණයක කර්ණයෙහි දිග 2 හි වර්ග මූලයට සමාන වෙයි.

වර්ග මූල 2 ලෙස පොදුවේ හැඳින්වෙමින් \sqrt{2} ලෙසින් ලියැවෙන, 2 හි වර්ග මූලය යනු, එය විසින්ම එය ගුණ කළ විට 2 සංඛ්‍යාව ලැබෙන, ධන වීජීය සංඛ්‍යාව වෙයි. 2හි ප්‍රධාන වර්ග මූලය ලෙසින්, වඩාත් සුවිශේෂී ලෙසින් එය හැඳින්වෙන්නේ, මෙම ගුණාංගයම සහිත සෘණ සංඛ්‍යාව වෙතින් වෙන් කර හඳුනාගැනීම සඳහාය.

ජ්‍යාමිතික වශයෙන්, 2 හි වර්ග මූලය වන්නේ, පාදයක් ඒකක දිගක් සහිත වන සමචතුරස්‍රයක විකර්ණයේ දිග වෙයි; එය එසේ සිදුවන්නේ පයිතගරස් ප්‍රමේයය අනුවය. අපරිමේය බවට හඳුනාගත් පළමු සංඛ්‍යාව මෙය වූ බවට බොහෝ ඉඩ ඇත.

දශම ස්ථාන 65 කට ලෝප කල විට එහි සංඛ්‍යාත්මක අගය වන්නේ:
: .

thumb| right| 200px| 2 හි වර්ග මූලය.

දෙකෙහි වර්ග මූලය සඳහා කඩිනම් සන්නිකර්ෂණයක් ලෙසින් 99/70 (≈ 1.41429) යන්න බහුලව භාවිතා වෙයි. හරය ලෙසින් පවතින්නේ 70 තරම් කුඩා අගයයක් වුවද, නියම අගයයෙන් එය වෙනස් වන්නේ 1/10,000 (දළ වශයෙන් 7.2 × 10 −5) යන්නට අඩු අගයයකින් පමණි.
ඉතිහාසය

right|thumb|200px|ව්‍යාඛ්‍යානයන් හා සමගින් බැබිලෝනියානු මැටි පුවරු YBC 7289.
උපසර්ග

උපසර්ග යනු අව්‍යය පද වර්ගයකි. අව්‍ය පද යනු ලිංග භේදය අනුව, වචන භේදය අනුව, පුරුෂ භේදය අනුව ආදී වශයෙන් කිසිම විටෙකත් වෙනස් නොවන පදයි. අවිය, අවැය යන අරුතින් අව්‍ය පද සකස් වී ඇත. මේවා තනිව යෙදූ විට එහි කිසිම විටෙක අර්ථයක් නොවේ. මෙම උපසර්ග පද යෙදෙන්නේ පදවල මුලට ම පමණි. උපසර්ග පදයේ යෙදීම අනුව එම ප්‍රකෘතියේ අර්ථයට විවිධ බලපෑම් සිදු වේ. සිංහලයේ මෙවැනි පද 20ක් ඇත.
*ප, පර, අව, ස, අනු, නි, දු, වි, අ, අදි, සු, උ, අබි, පිරි, උප,අප, පස්, පිළි, අති, පි

සිදත් සඟරාවේ එන මෙම උපසර්ග පදවල අප, අති, පි යන උපසර්ග පද වෙනුවට කුමාරතුංග මුනිදාසයන් විසින් යෝජනා කරනු ලබන්නේ වෙනත් පද තුනකි. ඒවා මෙසේ ය.
*ඔ = ඔවා
*කු = කුකවි ( නරක කවියා)
*ඉ = ඉබොහෝ
ගෝලීය කුසගිනි දර්ශකය

ගෝලීය කුසගිනි දර්ශකය (GHI) යනු, රටවල කුසගිනි තත්ත්වයෙහි ස්වභාවය විස්තර කිරීමට භාවිතා කෙරෙන බහුමාන සංඛ්‍යාන මෙවලමකි. කුසගින්නට එරෙහි ගෝලීය සටනෙහි ප්‍රගතිය සහ අසමාර්ථය GHI විසින් මනිනු ලැබේ. වසරකට වරක් GHI යාවත්කාලීන කෙරෙයි.

දර්ශකය අපත්‍යීකරණය කොට තවත් වැඩි දියුණු කරන ලද්දේ ජාත්‍යන්තර ආහාර ප්‍රතිපත්ති පර්යේෂණ ආයතනය (IFPRI) විසින් වන අතර, ජර්මානු ලාබ-නොලබන සංවිධානයක් (NGO) වන වෙල්ට්හුංගාහිල්ෆර් හා සමග එක්ව 2006 වසරෙහිදී ප්‍රකාශයට පත් කරන ලදි. 2007 වසරෙහි සිට, අයර්ලන්ත ජාතික ලාබ නොලබන සංවිධානයක් වන කන්සර්න් වර්ල්ඩ්වයිඩ් සංවිධානයද සම-ප්‍රකාශක ලෙසින් කණ්ඩායමට එකතු විය.

සංවර්ධනය වෙමින් පවතින රටවල් සහ සංක්‍රාන්තියෙහි පවතින රටවල් 120 ක් සඳහා 2013 වසරෙහිදී GHI ගණනය කල අතර, එයින් 56 ක් බරපතළ හෝ එයට වඩා දැඩි කුසගිනි තත්ත්වයක පසු වූහ.

අනුස්ථිතිය ගණනය කිරීමට අමතරව, සෑම අවුරුද්දකම ගෝලීය කුසගිනි දර්ශක වාර්තාව විසින් ප්‍රධාන මාතෘකාවක් කෙරෙහි අවධානය යොමු කරයි: 2013 වසරෙහිදී තේමාත්මක අවධානය යොමු වූයේ, ඌන- සහ මන්දපෝෂණයට එරෙහිව ප්‍රජා මට්ටමෙන් උත්ප්ලාවිතාව ශක්තිමත් කිරීම කෙරෙහිය.

පෙර අවුරුදු වල මාතෘකා අතර මේවාද විය:
* වයස අවුරුදු දෙකට අඩු දරුවන් අතර මුල් ළදරුවිය ඌනපෝෂණය (2010).
* මෑත වසරන්හිදී වැඩිවන හා බෙහෙවින් වෙනස් වන ආහාර මිල සහ 2011 වසරෙහිදී කුසගින්න සහ මන්දපෝෂණය කෙරෙහි මෙම වෙනස්කම් වල බලපෑම්.
* 2012 වසරෙහිදී: ආහාර සඳහා ස්වභාවික ප්‍රභවයන් හිඟ සහ බොහෙවින් හිඟ වන විට, ආහාර සුරක්ෂිතභාවය සහ ධරණීය ලෙසින් ස්වභාවික ප්‍රභව භාවිතා කිරීම ලඟාකරගැනුම.

වාර්ෂික GHI ගණනයට අමතරව, 2008 වසරෙහිදී ඉන්දියානු ප්‍රාන්ත සඳහා කුසගිනි දර්ශකය (ISHI) ප්‍රකාශයට පත් කෙරුණු අතර 2009 වසරෙහිදී ඉතියෝපියාව සඳහා උප -ජාතික කුසගිනි දර්ශකයක් ප්‍රකාශයට පත් කෙරුණි.
ගෝලීය සහ ප්‍රාදේශීය ප්‍රවණතා

අනුස්ථිතිය
ආශ්‍රිත
කලා මූර්ජනය

ආදාන තරංගයේ ලක්ශණ අනුව වාහක තරංගයේ කලාව වෙනස් කිරීමේ මූර්ජන ආකාරය කලා මූර්ජනය (PM-Phase Modulation)ලෙස හඳුන්වනු ලැබේ. ප්‍රතිග්‍රාහක සහ විමූර්ජන පරිපථ වලට තරංගයේ සිදු වන කුඩා ප්‍රමාණයේ කලා වෙනස්වීම් හඳුනාගත නොහැකි බැවින්, මෙම මූර්ජන ආකාරය වැඩිපුරම භාවිතා වනුයේ සංඛ්‍යාංක මූර්ජන ආකාර වලදීය. විස්තාර සහ සංඛ්‍යාත මූර්ජන ආකාර සමඟ එකවිට භාවිතා කල හැකි වීමෙන් කුඩා කාලසීමාවක් තුල වැඩි තොරතුරු ප්‍රමාණයක් සම්ප්‍රේශණය කල හැකි වීම සංඛ්‍යාංක මූර්ජනයේදී කලා මූර්ජනය වැඩිපුර භාවිතා කිරීමට මූලිකම සාධකය වේ.
ප්‍රවේශ්‍යතාවය

විදුලි ඉංජිනේරු විද්‍යාවෙහි, ප්‍රවේශ්‍යතාවය යනු, කිසියම් පරිපථයක් විසින් ධාරාව ගැලීම සඳහා ‍කෙතරම් පහසුවෙන් ඉඩ සලසනාවාදැයි යන්නෙහි මිනුමකි. එය අර්ථ දක්වා ඇත්තේ සම්බාධකයෙහි ප්‍රතිලෝමය ලෙසිනි. ප්‍රවේශ්‍යතාවයෙහි එස්අයි ඒකකය, සීමන්ස් (සංකේතය S) වෙයි. ඔලිවර් හෙවිසයිඩ් විසින් 1887 දෙසැම්බර් මසදී ප්‍රවේශ්‍යතාවය යන පදය ටංකනය කළේය.

:Y \equiv \frac{1}{Z} \,

මෙහි
:Y යනු ප්‍රවේශ්‍යතාවය වන අතර, සීමන්ස් වලින් මනිනු ගැබේ
:Z යනු සම්බාධකය වන අතර, ඕම් වලින් මනිනු ලැබේ

සංකේතය ℧ (මහකුරු ඔමෙගා Ω හි උඩු-යටිකුරු පෙරලීම) සහිත, තුල්‍යාර්ථ මෝහ් ඒකකයද, බහුල භාවිතයේ පවතියි.
ආශ්‍රිත

ප්‍රවර්ගය:භෞතික රාශි
ප්‍රවර්ගය:ඉලෙක්ට්‍රොනික ශබ්ද මාලාව
ධර්මදූත ලූක් තුමා

ධර්මදූතවරු සතරදෙනා අතුරින් එක් අයෙකු වන ධර්මදූත ලූක් තුමා (, Loukás) යනු ජේසුස් ක්‍රිස්තුස් වහන්සේගේ ධර්ම ග්‍රන්ථාත්මක සුබඅසුන් අතුරින් එකක කතුවරයා වෙයි. ලූක් තුමා ජීවත් වූයේ සිරියාවේ හෙලනිස්තික නගරයක් වූ ඇන්ටියොක් හිදීය. මුලින් එක් සාහිත්‍යමය කෘතියක් ලෙසින් පැවති ශුද්ධවූ ලූක් තුමාගේ සුබ අස්න සහ අපොස්තුළුවරුන්ගේ ක්‍රියා නමැති ග්‍රන්ථය යන දෙකෙහිම කතෘත්වය එතුමා වෙත පැවරීමට, මූල් සභා පිතෘවරුන් විසින් පෙළෙඹුණි.මෙම කෘතින් දෙකෙහි ම කර්තෘගේ නම සඳහන් නොකළ ද භාෂාව හා ශෛලිය සැලකිල්ලට ගත් විට එක ම ලේඛකයෙකුගේ බව තහවුරු වේ. මුල් ක්‍රිස්තියානි ආගමෙහි ප්‍රමුඛ පුද්ගලයන්වූ ජෙරෝම් තුමා සහ යූසීබියස් තුමා වැන්නවුන් විසින්, මෙම කතෘත්වය යළි සහතික කර ඇති මුත්, මෙම කෘතින්හී නියම කතුවරයා පිළිබඳ සාක්ෂ්‍ය මඳ වීම නිසාවෙන්, අනාගාමික සහ ආගමික විද්වත් මණ්ඩල තුල, මෙම කරුණ පිළිබඳ සංවාද පැවතී ඇත.

නව ගිවිසුම තුල, ශුද්ධවූ ලූක් තුමා කිහිප විටක් සුළු වශයෙන් සඳහන් වෙමින් වෛද්‍යවරයෙකු ලෙසින් හැඳින්වෙන්නේ, ශුද්ධවූ පාවුළු තුමන් විසින් කොලොස්සිවරුන් වෙත යැවූ හසුනෙහිය; එවැවින් එතුමා වෛද්‍යවරයෙක් සහ පාවුළු තුමාගේ ගෝලයෙක් ලෙසද සිටි බවට සැලකෙයි. මුල් ක්‍රිස්තියානිකරුවන් විසින් සාන්තුවරයෙක් ලෙසින් සැලකුනු මෙතුමා, ප්‍රාණපරිත්‍යාගවරයෙකු ලෙසින් මිය ගිය බවට විශ්වාස කෙරෙතත්, එම සිද්ධිය පිළිබඳ නිශ්චිත තොරතුරු නොමැත.

රෝමානු කතෝලික සභාව සහ අනෙකුත් ප්‍රධාන සභාවන් තුල එතුමාට ගරු බුහුමන් දැක්වෙන්නේ ධර්මදූත ශුද්ධවූ ලූක් තුමා ලෙසින් වන අතර, කලාශිල්පීන්, වෛද්‍යවරුන්, ශල්‍ය වෛද්‍යවරුන්, ශිෂ්‍යයන් සහ සතුන් මරන්නන්ගේ ආරක්ෂක සාන්තුවරයා ලෙසින් සැලකෙයි; එතුමාගේ මංගල්‍යය දිනය ඔක්තොම්බර් 18 දිනදී යෙදෙයි.

විද්වතුන්ගේ මතය අනුව ශුද්ධවර ලූක් තුමා ග්‍රීසියේ අන්ටියෝක් හී ජිවත් වූ ග්‍රීක ජාතික වෛද්‍යවරයෙකි. නමුත් සමහරක් විද්වතුන්ගේ මතය වන්නේ එතුමා හෙලනිස්ත ජුදෙව්වෙක් බවයි. බාට් කොයිට්ගේ පවසන්නේ ශුද්ධවර ලූක් තුමා සුභ අසන රචනා කරන්නේ ජුදා නොවන අන්‍ය ජාතිකයන් වෙත බවයි.
කළමනාකරනය

වාචික අර්ථයෙන් කළ + මනා+ කරනය යවුවෙන් පද බෙදිය හැකිය. කළ යනු තීරණය කරගත් හෙවත් සැලසුම් කරගත් යන්නයි. මනා යන්නෙන් අදහස් වන්නේ ඵලදායීයව හා කාර්යක්ෂමව යන්නයි. කරනය යනු කිරීමයි. මෙය ඉතා සරල අර්ථයකි. කාර්මික විප්ලවයත් සමග බිහිවූ කර්මාන්ත ශාලා ආශ්‍රිතව සිදු වූ ශ්‍රම ගොනුකිරීම් හා භාණ්ඩ නිෂ්පාදනය සුලික කරගනිමින් කළමනාකරනය යුරෝපා බිහිවීම ඇතිවිනි. කළමනාකරණ ගුරුකුල කිහිපයක් ඔස්සේ විෂයය බිහිවීම සිදුවිය. ඒ සදහා ඒ ඒ යුගයන් වල පැවැති නිෂ්පාදන හා වෙළදාම් රටාවන් විෂයය ගොඩනැංවීමට උදව් විය. කළමනාකරණය යනු විද්‍යාත්මක කලාවකි.
තෙරේසා මව්තුමිය සිහිකිරීම

මුළු ලොව පුරා ජනතාව විසින් කල්කටාවේ (කොල්කතාවේ) තෙරේසා මව්තුමිය සිහිකරනු ලබන්නේ දුප්පත් ජනතාව වෙනුවෙන් ඕ තුමිය සිදු කල සේවාව වෙනුවෙනි.
ඇල්බේනියාවේදී තෙරේසා මව්තුමිය සිහිකිරීම

*ඔක්තොම්බර් 19 දින පැවැත්වෙන තෙරේසා මව්තුමි දිනය (ඩිටා ඉ නීනේ තෙරේසස්) ඇල්ඩේනියාවේ රජයේ නිවාඩු දිනයකි.
* ඇල්බේනියාවේ අගනුවර වන තිරානාහී ගුවන් තොටුපොල, වන්නේ තිරානා ජාත්‍යන්තර ගුවන් තොටුපොල නීනෙ තෙරේස වන අතර, 2002 දී තෙරේසා මව්තුමිය සිහි කරනු පිණිස නම් කර ඇත.
* තිරානාහී විශාලතම චතුරස්‍රය වන්නේ ස්කාන්ඩර්බග් චතුරස්‍රය වන අතර, එහි දෙවන විශාලතම චතුරස්‍රය නම් කර ඇත්තේ තෙරේසා මව්තුමිය සිහි වනු පිණිසය. තෙරේසා මව්තුමියගේ ස්මාරකයක්ද මෙහි දක්නට ඇත.
*තිරානාහී විශාලතම සිවිල් රෝහල ඕ තුමිය සිහිවීම පිණිස නම් කර ඇත.
පරිසර ඌනතා ව්‍යාබාධය

පරිසර ඌනතා ව්‍යාබාධය ලෙසින් හැඳින්වෙන්නේ, 2005 වසරෙහි ප්‍රකාශයට පත් ඔහුගේ ග්‍රන්ථයක් වූ ලාස්ට් චයිල්ඩ් ඉන් ද වුඩ්ස් තුල රිචඩ් ලූව් විසින් ඉදිරිපත් කෙරුණු උපකල්පිතයක් වන අතර එහි දැක්වෙන පරිදී, මානවයන්, විශේෂයෙන්ම දරුවන්, අඩු කාලයක් එළිමහනේ කාලය ගතකරන අතර එම නිසාම පුළුල් පරාසයක චර්යාත්මක ගැටළුවලට ගොදුරු වෙති.
ආශ්‍රිත
බාහිර සබැඳි

*රිචඩ් ලූව්ගේ වෙබ් අඩවිය
*චිල්ඩ්රන් ඇන්ඩ් නේචර් නෙට්වර්ක්
*නේචර් බුක්ස්, දරුවන් ස්වභාවධර්මය හා සම්බන්ධ කිරීමට දෙමව්පියන් දිරිමත් කිරීමට හා බලාත්මක කිරීමට රිචඩ් ලුව් සහ චිල්ඩ්රන් ඇන්ඩ් නේචර් නෙට්වර්ක් විසින් ඇරඹුනු වැඩසටහන
*ජාතික වනජීවී සන්දීයනයෙහි ග්‍රීන් අවර් වෙබ් අඩවිය


ප්‍රවර්ගය:සංවර්ධනාත්මක මනෝවිද්‍යාව
ප්‍රවර්ගය:පාරිසරීය ‍මනෝවිද්‍යාව
ප්‍රවර්ගය:එළිමහන් අධ්‍යාපනය
ප්‍රවර්ගය:ළමා කාලය
ඉන්දිරා සමරසේකර

ඉන්දිරා වසන්ති සමරසේකර (Ph.D., F.R.S.C, F.C.A.E., D.Sc., O.C) කැනඩාවේ ඇල්බර්ටා විශ්වවිද්‍යාලයේ 12 වන හා වර්තමාන උප කුලපතිනියයි.
පවුලේ විස්තර

ශ්‍රී ලංකා දෙමළ සම්භවයක් ඇති පවුලකට දාව 1952 අප්‍රේල් 12 දින කොළඹදී උපන් ඉන්දිරා, හතර දෙනෙකුගෙන් යුතු පවුලේ වැඩිමහල් සාමාජිකාව වූවාය. අවුරුදු 3 දී ඇගේ පියා ඇතුලු සිය පවුල සමඟ බ්‍රිතාන්‍යයට පැමිණි ඇගේ ළමා කාලය බ්‍රිතාන්‍යයේ ගත විය. ඊට වසර 3 කට පසුව නැවතත් ඇය ශ්‍රී ලංකාවට පැමිණියාය. මේ සමය වන විට ශ්‍රී ලංකාව සිවිල් යුද්ධයෙන් දැඩි ලෙස පිඩාවට පත්ව තිබූ අතර බොහෝ කරදර මධ්‍යයේ ඔවුහූ යාපනයට යන ලදී.

කොළඹ කාන්තා විද්‍යාලයෙන් අධ්‍යාපනය ලද ඇය ලංකා විශ්වවිද්‍යාලයෙන් 1974 දී යාන්ත්‍රික ඉංජිනේරු උපාධිය ලබා ගනිමින් මෙරට ප්‍රථම කාන්තා යාන්ත්‍රික ඉංජිනේරුවරිය බවට පත් වූවාය. විවාහයෙන් පසු ඔවුන් ඇමරිකාවටත්, පසුව කැනඩාවේදී ඉන්දිරා බ්‍රිතාන්‍ය කොලොම්බියා විශ්වවිද්‍යාලයෙන් ආචාර්ය උපාධිය හැදෑරුවාය. සිංහල ජාතිකයෙකු වූ හරින්ද්‍ර සමරසේකර සමඟ විවාහ වී සිටින ඇයට දරුවන් දෙදනෙකු සිටියි.
ආශ්‍රිත

ප්‍රවර්ගය:1952 උපත්
ප්‍රවර්ගය:දෙමළ ජනයා
ප්‍රවර්ගය:කැනඩා පුරවැසියෝ
බහායි දිනදසුන

බඩී දින දසුන (බඩී යන්නෙහි අරුත මවිත කරවන හෝ අනන්‍ය යන්නයි) ලෙසින්ද හැඳින්වෙන, බහායි දින දසුන යනු, බාබි ආගම සහ බහායි විශ්වාසය විසින් භාවිතා කරනු ලබන, සූර්ය දින දසුනක් වන අතර, සාමාන්‍ය අවුරුදු වල දින 365 ක් සහ, අධික අවුරුදුවල දින 366 ක් අඩංගු වෙයි. එක් එක් අවුරුදු සමන්විත වන්නේ එකක් දින 19 ක් වන මාස 19 කින් වන අතර, (දින 361) "අන්තර්ස්ථාපන දින" (සාමාන්‍ය අවුරුදු වල4 සහ අධික අවුරුදු වල 5) කාල සීමාවක්ද එයට එක් වෙයි.
සටහන්

ප්‍රවර්ගය:දින දසුන්
ප්‍රවර්ගය:සූර්ය දිනදසුන්
බහායි විශ්වාසය

බහායි විශ්වාසය යනු ඒක දේව වාදී ආගමක් වන අතර සමස්ත මානව වර්ගයාගේ අධ්‍යාත්මික එකමුතුව අවධාරණය කරයි. බහායි උගැන්වීම් සහ මතවාදය පදනම් වන්නේ හරාත්මක මූලධර්ම තුනක් මතය: දෙවියන් වහන්සේගේ එකමුතුව, එනම් සියළු මැවිල්ලෙහි මූලය වන්නාවූ එක් දෙවියන් වහන්සේ කෙනෙක් වැඩ සිටින බව; ආගම්වල එකමුතුව, සියළු ප්‍රධාන ආගම් එකම අධ්‍යාත්මික මූලය සහිත වන අතර එකම දෙවියන් වහන්සේ වෙතින් පැන නැගුනු බව සහ; මානව වර්ගයාගේ එකමුතුව, සමස්ත මානවයන් සමාන ලෙසින් මවනු ලැබ ඇති බවත් සහ, වාර්ගික සහ සංස්කෘතික ලෙසින් පවතින විවිධත්වය අගය කිරීමක් සහ පිළිගැනීමක් තුලින් වටහා ගත යුතු බවත්ය.
මූලාශ්‍ර
කුණකටුවා

පොළොං තෙලිස්සා හෙවත් කුණකටුවා නිශාචර භෞමික වාසී සර්ප විශේෂයකි. සිලින්ඩරාකාර ශරීරයක් දරන මේ සර්පයාගේ ගෙල පැහැදිලිව ගෙලෙන් වෙන් වී පවතී. ත්‍රිකෝණාකාර මහත හිසක් ඇත. පෘෂ්ඨයක් මතුපිට සිටින විට හිස අංශක 45කින් පමණ ඔසවාගෙන සිටී.
කුඩා නාස් පුඩු දරන මේ සර්පයාට මදක් ඉදිරියට නෙරූ දුඹුරු පාට ඇස් පිහිටා ඇත. ශරීරයේ කලු පාට පැල්ලම් දැකිය හැක. 35 cm පමණ දිගකට වැඩෙන කුණකටුවා කුඩා සර්ප බිත්තර, කුඩා ක්ෂීරපායින්, සිකනලුන්, ගෙම්බන් ආහාරයට ගනී.වැඩුනු ගැහැණු සතුන් මාර්තු ජුලි අතර කාලයේ පැටවු දැමීම සිදු කරයි. වරකට පැටවුන් 7ත් 14ත් අතර සංඛ්‍යාවක් උපත ලබන අතර උපතේදී මේ සර්පයින් 15 cm දිගකින් යුක්ත වේ.
උප විශේෂ

පොළොං තෙලිස්සා සහ කුණකටුවා වෙනස් විෂ සහිත සර්ප වර්ග දෙකක් ලෙස සිංහල වෛද්‍යවරු කලකයි. එකමුත් සතත්‍ව විද්‍යත්මකව තවමත් උප විශේෂ නම්කිරීමක් සිදුවී නැත. එනමුත් විවිධ වර්ණ වලින් යුක්ත සතුන් හමුවෙන අතර මොවුන් වර්ණ වෙනස්කම් රාශියක් පෙන්වයි. බොහෝ විට අදුරු දුඹුරු පාටයි. ඇතැම් විට තද දුඹුරු පාටින් යුක්ත වේ.
දෂ්ඨකිරීම

දෂ්ඨණ මාරාන්තික විය හැකි සර්පයෙකි. සර්පයා දෂ්ඨ කළ පසු තුවාලය අවට දැඩි වේදනාවක් ඇතිවේ.
රාත්‍රී කාලයට ක්‍රියාශීලි වන මේ සර්පයා දිවා කාලයේ දිරාගිය කොළ රොඩු, ගල් කොටන් යට සැගවී සිටී. රාත්‍රී කාලයේදී සිදුවූ පහරදීම් වාර්තා වේ. කුපිත වූ විට වලිගය තදින් සෙලවීමක් මේ සර්පයාගෙන් දැක ගත හැක.
ආශ්‍රිත ලිපි

* පාතරට තෙලිස්සා
මූලාශ්‍ර

ප්‍රවර්ගය:පොළොං තෙලිස්සා සහ කුණකටුවා